
Skabelon til oplysningspligt


Vejledning til brug af skabelon (persondatameddelelse)

Dette er en skabelon, der kan bruges ved behandling af personoplysninger om den registrerede, dvs. borgere eller medarbejdere i Middelfart Kommune, og hvor kommunen derfor skal opfylde sin oplysningspligt. En sådan oplysningsmeddelelse til den registrerede kaldes persondatameddelelsen.

Skabelonen er opbygget, så den kan bruges alle steder, hvor kommunen skal varetage sin oplysningspligt i forbindelse med behandling af en borgers eller medarbejders personoplysninger.

Der skal kun redigeres i de dele af skabelonen, hvor der står, at der skal indsættes informationer. Det er vigtigt, at alle udfyldningsfelter bliver udfyldt, og at der tages grundigt stilling til den tekst, der indsættes. Kun hvor der står, at det er valgfrit at udfylde feltet, kan hjælpeteksten slettes uden at være udfyldt. Den resterende tekst, der ikke er hjælpetekst må ikke fjernes, da indholdet af dette er et krav i henhold til databeskyttelsesforordningen.

Skabelonen er opbygget med farvekoder, der skal forstås på følgende måde:

Ufarvet tekst (sort tekst) skal ikke ændres. Det er lovbestemt indhold, der skal være med i persondatameddelelsen.

Tekst i gule felter skal ALTID udfyldes.

Når skabelonen er udfyldt, skal den gule markering være fjernet og konkret tekst tilføjet.


























Oplysninger om Middelfart Kommunes behandling af dine personoplysninger

Middelfart Kommune er dataansvarlig for behandling af dine personoplysninger – hvordan kontakter du os?
Middelfart Kommune er dataansvarlig for behandlingen af de personoplysninger, som vi har modtaget om dig. Du finder vores kontaktoplysninger her:

Middelfart Kommune
Nytorv 9
5500 Middelfart
CVR-nr.: 29189684
Telefon: 8888 5500 (hovednummer)
Mail: middelfart@middelfart.dk

Kontaktoplysninger på databeskyttelsesrådgiver
Middelfart Kommunes databeskyttelsesrådgiver har følgende kontaktoplysninger: DPO@middelfart.dk

Du er altid velkommen til at kontakte vores databeskyttelsesrådgiver, hvis du har spørgsmål til behandlingen af dine personoplysninger.

Lovgrundlag for behandlingen
Dine personoplysninger behandles efter databeskyttelsesforordningen (forordning 2016/679 om beskyttelse af fysiske personer i forbindelse med behandling af personoplysninger) og national lov på området.

Hjemlen til at behandle personoplysninger er (indsæt hjemmel, fx samtykke, myndighedsudøvelse, særlige bestemmelser i særlovgivning), jf. (indsæt henvisning til lovbestemmelsen, hvor hjemlen findes fx databeskyttelsesforordningens artikel 6, stk. 1, litra a, hvis der er tale om samtykke).

Formålet med behandlingen
Formålet med behandlingen af dine personoplysninger er (indsæt udførlig beskrivelse af formålet).

Kategorier af personoplysninger
Middelfart Kommune behandler disse kategorier af personoplysninger om dig:

(Beskriv kategori/kategorier af personoplysninger, som behandles om borgeren eller medarbejderen, herunder om personoplysningerne, der indsamles er almindelige personoplysninger, oplysninger om straffedomme og lovovertrædelser, cpr.nr. eller særlige kategorier af personoplysninger (følsomme personoplysninger)

Hvorfra stammer dine personoplysninger
(Beskriv hvilke kilder personoplysningerne stammer fra og eventuelt om de stammer fra offentligt tilgængelige kilder. Hvis det ikke er muligt at oplyse om, hvorfra personoplysningerne stammer, fordi der er anvendt forskellige kilder, bør der gives generelle oplysninger)

Modtagere eller kategorier af modtagere
Middelfart Kommune videregiver eller overlader dine personoplysninger til følgende modtagere:

· (Beskriv hvis det er muligt konkret modtager/konkrete modtagere eller kategorier af modtagere, fx ”politiet”, ”andre offentlige myndigheder”, ”rådgivere” eller ”databehandlere”)




Opbevaring af dine personoplysninger
(Beskriv tidsrum, fx ”oplysningerne vil blive slettet efter 5 år” eller ”oplysningerne behandles i den tidsperiode, hvor barnet er tilknyttet institutionen”)

((Hvis det ikke er muligt at fastsætte et konkret tidsrum, skal kriterier for, hvor længe oplysningerne behandles, angives))

(Her bruges teksten: ”Vi kan på nuværende tidspunkt ikke sige, hvor længe vi vil opbevare dine personoplysninger. Dog kan vi oplyse dig om, at vi vil lægge vægt på (beskriv kriterier der anvendes til at fastlægge tidsrum, fx om medarbejderen eller borgeren har en interesse i senere at få oplysningerne udleveret, om oplysningerne har tjent deres formål, slutdato for tilknytning til en institution i kommunen, eller hvor længe oplysningerne anvendes arbejdsmæssigt), når vi skal fastlægge, hvor længe dine oplysninger vil blive opbevaret)

Dine rettigheder
Efter databeskyttelsesforordningen har du en række rettigheder i forhold til Middelfart Kommunes behandling af dine personoplysninger. Du kan til enhver tid benytte dig af rettighederne. Hvis du vil gøre brug af dine rettigheder, skal du kontakte os. Dine rettigheder er:

· Ret til at se dine oplysninger (indsigtsret)
Du har ret til at få indsigt i de oplysninger, som Middelfart Kommune behandler og opbevarer om dig.

· Ret til berigtigelse (rettelse)
Du har ret til at få urigtige oplysning om dig rettet.

· Ret til sletning
I særlige tilfælde har du ret til at få slettet oplysninger om dig, inden det tidspunkt, hvor oplysningerne ellers ville blive slettet (dvs. inden tidspunktet for vores almindelige generelle sletning indtræder). 

Opmærksomheden henledes på, at der gælder særlige regler for, hvornår kommuner må slette eller berigtige personoplysninger. Middelfart Kommune er forpligtet til at opbevare sagsoplysninger, for at kunne dokumentere sagsforløb. Det betyder, at du ikke altid kan kræve at få oplysninger slettet eller berigtiget. Ønsker du, at kommunen sletter eller berigtiger personoplysninger, vil der i stedet blive lavet et notat om indsigelsen, så det fremgår af sagen.

· Ret til begrænsning af behandlingen
Du har ret til at få behandlingen af dine personoplysninger begrænset, når særlige forhold gør sig gældende. Hvis du har ret til af få behandlingen begrænset, må Middelfart Kommune fremover kun behandle oplysninger – bortset fra opbevaring – med dit samtykke, eller med henblik på, at et retskrav kan fastlægges, gøres gældende eller forsvares, eller for at beskytte en person eller vigtige samfundsinteresser.

· Ret til indsigelse
Du har ret til at gøre indsigelse mod Middelfart Kommunes ellers lovlige behandling af dine personoplysninger.

Du kan læse mere om dine rettigheder i Datatilsynets vejledning om de registreredes rettigheder, som du finder på www.datatilsynet.dk

Vil du klage?
Du har ret til at klage til Datatilsynet, hvis du er utilfreds med den måde, Middelfart Kommune behandler dine personoplysninger på. Du finder Datatilsynets kontaktoplysninger på www.datatilsynet.dk

